Andreea Bălan a fost criticată dur de Oase, co-prezentatorul America Express. Invitat la "Podcastito Express", prezentat de Cătălin Bordea și Nelu Cortea, Oase a numit-o "teroristă". Cei doi au mai lucrat împreună și la proiectul "Dancing on Ice".
Oase a povestit că la "Dancing on Ice" erau nouă echipe, iar Andreea Bălan era un soi de rezervă. Înainte de show, el voia să repete pe micul patinoar din culise, dar nu avea loc de ea, deși ea era doar rezervă.
"E teroristă rău. Eu cred că de la "Dancing on Ice" a plecat și cearta cu Jean. Când s-a accidentat partenera lui Jean, Ana, atunci Andreea Bălan se încălzea. A și zis că intră ea imediat. Ea era ca o rezervă, dacă nu chiar rezervă", a susținut Oase, în cadrul podcastului, potrivit PlayTech.
Cătălin Bordea: Deci era o rezervă.
Oase: Era a zecea roată de rezervă. (…) Da, pentru că noi eram deja nouă echipe.
"Stați să vă explic. Înainte de show, noi ne încălzeam. Era un patinoar mic în spate pentru încălzire. Și ea se încălzea acolo, deși nu era în show, era rezervă. Eu nu puteam să mă încălzesc de ea. Și i-am spus, dar ea nimic. Și eu nu țin mult la de astea. M-am certat puțin cu ea și o luam pe sus", a mai explicat Oase.
Sursa citată amintește că Andreea Bălan și Andreea Antonescu au făcut echipă la America Express 2023, iar pe parcursul competiției cele două s-ar fi certat cu mulți colegi de emisiune.
În plus, după terminarea emisiunii, s-a zvonit că Andreea Bălan și Andreea Antonescu s-au certat.